stanford-oval/wikipedia huggingface dataset:
Nikolai Japanilainen

| Pyhä Nikolai Japanilainen |
| --- | --- |
 Nikolai Kasatkin.
Henkilötiedot
Syntynyt: 13. elokuuta 1836 (J: 1.elokuuta) Smolenskin kuvernementti, Venäjän keisarikunta
Kuollut: 16. helmikuuta 1912 (75 vuotta) (J: 3. helmikuuta) Tokio, Japani
Titteli:  Tokion arkkipiispa
Muut tiedot
Seuraaja:  Sergius
Nikolai Japanilainen, syntymänimeltään Ivan Dimitrovits Kasatkin ((ven. Иван Дмитриевич Касаткин) oli venäläissyntyinen ortodoksinen pappi, munkki, piispa ja pyhä. Hän toi ortodoksisen kristinuskon Japaniin ja perusti Japanin ortodoksisen kirkon. Venäjän ortodoksinen kirkko kanonisoi hänet pyhäksi vuonna 1970 ja hänestä käytetään arvonimiä Japanin valistaja sekä apostolienvertainen.
Elämä > Lapsuus ja opinnot

Ivan Kasatkin syntyi maalaiskylässä Smolenskin kuvernementissa vuonna 1836. Hänen isänsä oli diakoni ja hän kävi kouluaan ankeassa oppilaitoksessa, joka oli tarkoitettu papiston lapsille. Ivan oli kuitenkin älykäs ja iloinen ja menestyi opinnoissaan niin hyvin, että hän pääsi vapaaoppilaaksi Pietarin hengelliseen akatemiaan. Neljännellä vuosikurssilla hän huomasi ilmoituksen, jossa haettiin pappia Japanin Hakodatessa sijaitsevan Venäjän konsulaatin kirkkoon. Samana iltana ollessaan vigiliassa hän koki Jumalan kutsuvan häntä lähetystyöhön Japaniin. Saatuaan opintonsa päätökseen hän vihkiytyi munkiksi ottaen nimen Nikolai. Jo samalla viikolla hänet vihittiin diakoniksi ja papiksi.
Jälkivaikutus

Japanilaiset ortodoksit olivat jo Nikolain eläessä kunnioittaneet häntä omana apostolinaan ja tämän haudasta tuli heti pyhiinvaelluskohde. Venäjän ortodoksinen kirkko kanonisoi Nikolain vuonna 1970. Hänen muistopäivänsä on vanhan ajanlaskun mukaisesti 3. helmikuuta ja uuden ajanlaskun mukaisesti 16. helmikuuta. Pyhänä hänestä käytetään arvonimiä apostolienvertainen sekä Japanin valistaja.
Njomben alue

| Njombe |
| --- | --- |

 Sijainti
Valtio:   Tansania
Hallinto:  
 – hallinnollinen keskus:  Njombe
Pinta-ala:  24994 km²
Väkiluku (2012):  702 097
Njomben alue on yksi Tansanian 31 hallinnollisesta alueesta (mkoa eli region). Se sijaitsee maan lounaisosassa Njassajärven pohjoisrannalla. Alue perustettiin vuonna 2012 erottamalla se Iringan alueesta.
Alueen pinta-ala on 24 994 neliökilometriä, josta 21 172 neliökilometriä on maata. Vuoden 2012 väestönlaskennan mukaan alueella asui 702 097 asukasta. Njomben alue jakaantuu kuuteen pienempään hallintoalueeseen. Alueen pääkaupunki on Njombe.
| Njomben hallintoalueet> Piirikunta | Njomben hallintoalueet> Väkiluku (2012) | Njomben hallintoalueet>  | Njomben hallintoalueet>  | Njomben hallintoalueet>  |
| --- | --- | --- | --- | --- |
| Ludewan piirikunta | 133 218 |  |  |  |
| Makambakon kaupunki | 93 827 |  |  |  |
| Maketen piirikunta | 97 266 |  |  |  |
| Njomben kaupunki | 130 223 |  |  |  |
| Njomben piirikunta | 84 747 |  |  |  |
| Wanging'omben piirikunta | 161 816 |  |  |  |
| Yhteensä | 702 097 |  |  |  |
Aiheesta muualla

Kuvia tai muita tiedostoja aiheesta Njomben alue Wikimedia Commonsissa
Nju-Jork

| Nju-Jork Нью-Йорк |
| --- | --- |
 Nju-Jork
 Koordinaatit: 48°18′56″N, 37°53′2″E 
Valtio:  Ukraina
Alue:  Donetskin alue
Piiri:  Bah’mutin piiri
Kaupunki:  Toretsk
Hallinto:  
 – Asutustyyppi:  kaupunkityyppinen taajama
Väkiluku (2022):  9 735
Infobox OKVirheellinen NIMI-arvo: 
Nju-Jork (ukr. Нью-Йорк) on aiempi kaupunkityyppinen taajama Donetskin alueen Bah’mutin piirissä Ukrainassa. Nju-Jork kuuluu Toretskin kaupunkiin ja sijaitsee sen eteläpuolella. Vuonna 2022 Nju-Jorkissa oli 9 735 asukasta. Vuosina 1951–2022 asutuskeskuksen nimenä oli Novhorodske.
Historia

Nju-Jorkin perustivat saksalaiset siirtolaiset 1800-luvun puolivälissä. Tarinan mukaan saksalaiset olivat kotoisin Jorkista ja perustivat "Uuden Jorkin". Toinen tarina kertoo nimen johtuvan kylän merkittävän teollisuusmiehen newyorkilaisesta puolisosta. Kylän läpi rakennettiin rautatie ja 1900-luvulle tultaessa Nju-Jorkissa oli koulu, pankki, hotelli, lennätinlaitos ja konepaja. Vuonna 1917 sinne perustettiin Venäjän ensimmäinen fenolitehdas.
Nju-Jork pieneni huomattavasti ensimmäisen maailmansodan myötä. Moni muutti Yhdysvaltoihin ja Ukrainan itsenäisyyssotaa seurannut nälähätä sekä varsinkin 1930-luvun alun holodomor koitui monen kohtaloksi. Stalinin vainoissa loputkin saksalaistaustaiset siirrettiin pois kylästä. Nju-Jorkin nimi vaihdettiin vuonna 1951 Novhorodskeksi, sillä Nju-Jork muistutti liikaa New Yorkia.
Vuonna 2014 Itä-Ukrainan sodan rintamalinja kulki Nju-Jorkin vierestä. Rintamalinja vakiintui epäviralliseksi rajaksi Donetskin kansantasavallan kanssa ja jatkuvat levottumuudet alueella on saanut useat muuttamaan pois Nju-Jorkista.
Nieminen (Keuruu, Tiusala)

| Nieminen |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°15′51″N, 24°31′38″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keurusselän alue (35.62)
Laskujoki:  oja Kaakkoseen 
Järvinumero:  35.625.1.016
Mittaustietoja
Pinnankorkeus:  157,3 m  
Rantaviiva:  0,95 km  
Pinta-ala:  2,166 ha  
Saaria:  ei saaria 
 fiNieminen 
Nieminen  on Keski-Suomessa Keuruulla Tiusalan kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 2,2 hehtaaria ja se on 250 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 950 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Hepolammen valuma-alueeseen (35.625) se kuuluu.
Sami Haavisto

Sami Haavisto (s. 12. helmikuuta 1970) on suomalainen independent-elokuvaohjaaja ja -tuottaja, joka tunnetaan pienen budjetin kauhuelokuvistaan. Haavisto vaikuttaa Blood Ceremony Films -nimisessä independent-elokuvaryhmässä. Haaviston ohjaamia elokuvia ovat muun muassa Desire of the Innocent Blood, Rites of Blood, Succubus sekä tammikuussa 2009 valmistunut Black Blooded Brides of Satan.
Blood Ceremony Films on solminut kolmesta ensimmäisestä elokuvastaan levityssopimuksen brittiläisen Redemptionin kanssa ja tämän myötä elokuvat ovat saaneet kansainvälisen levityksen DVD:llä. Hän on myös Blood Ceremony Magazine -lehden päätoimittaja, sekä Vääksyssä sijaitsevan Horror-Shop-myymälän omistaja. Myymälä muutti kylään helmikuussa 2023. Horror-Shop on underground musiikkiin ja eri skenejen sekä tyylilajien ympärille keskittyvä erikoisliike, jonka teemoina ovat muun muassa horror, black metal, gootti, okkultismi ja psychobilly. Kauppa on keskittynyt toimimaan pääasiassa tapahtumissa, joissa esiintyy jonkin musiikin alalajin toimijoita ja on yleensä hankkinut kyseistä tyylilajia varten materiaalia.
Vuonna 2011 Haavisto julkaisi kirjan Suomifilmin alamaailma, joka kertoi Blood Ceremony Films -ryhmän ensimmäisestä kymmenestä vuodesta. Vuonna 2014 hän esitti Salatuissa elämissä Rampea.
Haavistoa pidetään äärioikeistolaisena toimijana, joka myy väitetysti metallitapahtumissa uusfasistisia materiaaleja.
Aiheesta muualla

Blood Ceremony Films (Arkistoitu – Internet Archive)
Horror-Shop
Yle Areena, 1.11.2017, Nosto: "Kauhu on jäätävän upea tunne kun se yllättää!", sanoo kauhuharrastaja Sami Haavisto (Ylen haastattelu Halloweeniin liittyen)
OSF

OSF voi tarkoittaa seuraavia asioita:
Open Software Foundation, Unix-käyttöjärjestelmän standardointiorganisaatio
OSF/1, Open Software Foundationin referenssitoteutus
Optronique secteur frontal, elektro-optinen maalinhakujärjestelmä Dassault Rafale -hävittäjässä
Oxford Scientific Films, brittiläinen dokumenttielokuvien tuottaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”OSF”, voi hakea sivunnimihaulla, laajalla sivunnimihaulla tai tekstihaulla.
Rūta Paškauskienė

Rūta Paškauskienė (s. 29. maaliskuuta 1979 Kaunas) on liettualainen pöytätennispelaaja.
Paškauskienė pelasi Pekingin olympialaisissa 2008, joissa hän eteni toiselle kierrokselle. Paškauskienė voitti naisten kaksinpelin EM-kisoissa vuonna 2008, ja hänellä on myös sekanelinpelin mestaruus 2007 EM-kisoista.
SF Line

SF Line Abp oli ahvenanmaalainen varustamo, joka liikennöi autolautoillaan Suomen ja Ruotsin, myöhemmin myös Viron välillä. SF Line oli yksi Viking Linen osakasvarustamoista. Varustamo syntyi Ålandsfärjanista, kun se vaihtoi nimensä SF Lineksi vuonna 1970. Uuden nimen oli tarkoitus kuvata paremmin varustamon toimialuetta. Yhtiö vaihtoi nimensä Viking Line Abp:ksi, kun Viking Linen toiseksi viimeinen yhteistyöyritys ajautui konkurssiin.
Yhtiön käyttämiä aluksia

M/S Kapella, 1970–1979
M/S Marella, 1970–1981
M/S Aurella, 1973–1982
M/S Turella, 1979–1988
M/S Rosella, 1980–1994*
M/S Mariella, 1985–1994*
M/S Amorella, 1988–1994*
M/S Isabella, 1989–1994*
M/S Cinderella, 1989–1994*
Viking Line
| --- | --- |
Nykyiset alukset:   Gabriella  Cinderella  Viking Glory  Viking Grace  Viking XPRS 
Entiset alukset:   Amorella  Apollo (1970)  Apollo III  Athena  Aurella  Boge  Diana  Diana II  Drotten  Isabella  Kalypso  Kapella  Linden  Marella  Mariella  Olympia  Rosella  Slite  Thor Viking  Turella  Viking  Viking 1  Viking 2  Viking 3  Viking 4  Viking 5  Viking 6  Viking Saga  Viking Sally  Viking Song  M/S Ålandsfärjan  S/S Ålandsfärjan 
Tilatut alukset, joita ei koskaan toimitettu:   Viking ADCC  Europa  Hansa Express 
Entiset osakasvarustamot:   Vikinglinjen  Slite  SF Line  Sally  Ålandsfärjan 
Muuta:  Ville Viking
Nina Laurio

Nina Laurio (o.s. Koljonen, s. 10. elokuuta 1968 Tampere) on suomalainen elokuvatuottaja. Vuosina 2012–2019 Laurio työskenteli Solar Filmsillä. Nykyisin hän toimii tuottajana Dionysos Filmsillä.
Laurio on valmistunut Taideteollisen korkeakoulun taidekasvatuksen laitokselta taiteen maisteriksi 1995. Hän on suorittanut kansainvälisen EAVE-tuottajatutkinnon 2006.
Vuosina 2009–2012 Laurio toimi Suomen elokuvatuottajien keskusliitto ry:n toiminnanjohtajana. Hänellä on ollut useita elokuva-alan luottamustehtäviä.
Valikoitu filmografia

(osassa nimellä  Nina Koljonen)
Umur (tuotantopäällikkö, taloushallinto, 2002)
Espoon viimeinen neitsyt (tuottaja, 2003)
Mosku – lajinsa viimeinen (apulaistuottaja, 2003)
Torjutut muistot (tuottaja, 2005)
Lupaus (apulaistuottaja ja markkinointituottaja, 2005)
Sooloilua (tuottaja, 2007)
Hevisaurus-elokuva (tuottaja, 2015)
Äkkilähtö (tuottaja ja toinen käsikirjoittaja, 2016)
Fingerpori (tuottaja, 2019)
70 on vain numero (tuottaja, 2021)
Aiheesta muualla

Nina Laurio Elonetissä.
Nina Koljonen Elonetissä
Nina Laurio Internet Movie Databasessa. (englanniksi)
Santucci

Santucci on muun muassa seuraavien henkilöiden sukunimi:
Antonio Santucci (1928–2018), italialainen katolinen piispa
Giovanni Santucci (s. 1949), italialainen katolinen piispa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Santucci”, voi hakea sivunnimihaulla, laajalla sivunnimihaulla tai tekstihaulla.
Sami Heinikainen

| Sami Heinikainen> Henkilötiedot |
| --- | --- |
Syntynyt: 1973  Mäntyharju, Suomi
Pesäpalloilija
Ulkopelipaikka:  lukkari
Pituus:  178 cm
Seura:  
Tehtävä:  Pelaaja
Pelaajaura
Ammattilaisjoukkueet
1999   2000-2002   2003-2007   2008   2009   2010-2012  2013 2016:  Kouvolan Pallonlyöjät   Järvenpään Pesis   Koskenkorvan Urheilijat   Seinäjoen Maila-Jussit   Koskenkorvan Urheilijat   Kankaanpään Maila   Oulun Lippo   Juvan Pallo
Sami Heinikainen (s. 1973 Mäntyharju) on suomalainen entinen pesäpalloilija, joka pelasi pitkään Superpesiksessä. Heinikainen lopetti uransa vuonna 2008 Koskenkorvan Urheilijoissa, mutta jatkoi uraansa vuonna 2010 Juha Vartiamäen loukkaannuttua. Kankaanpään Maila etsi silloin lukkaria tuuraamaan Vartiamäkeä ja Heinikainen tuli. Kankaanpään Maila nousi Superpesikseen kaudelle 2011.[lähde? ]
Saavutukset > Pelaajana

2 SM-pronssia: 2003, 2007
SFOR

SFOR:in logo.
SFOR (Stabilisation Force in Bosnia and Herzegovina) oli Naton johtama monikansallinen rauhanturvaoperaatio Bosnia ja Hertsegovinassa Bosnian sodan jälkeen. Vaikka SFOR olikin Naton johtama, rauhanturvaajia tuli myös useista maista, jotka eivät kuuluneet Natoon.
Nato päätti kesäkuussa 2004 SFOR:n lakkauttamisesta. Sen korvasi Euroopan unionin johtama EUFOR Althea joulukuussa samana vuonna.
Kirjallisuutta

Mulchinok, Niall: NATO and the Western Balkans: From Neutral Spectator to Proactive Peacemaker.  Palgrave Macmillan, 2017.  (englanniksi)
Aiheesta muualla

Kuvia tai muita tiedostoja aiheesta SFOR Wikimedia Commonsissa
Saranat avaavat sanat

| Saranat avaavat sanat Ritarikunta |
| --- | --- | --- |

Studioalbumin tiedot
 Julkaistu: 18. kesäkuuta 2001
 Tuottaja(t): Ritarikunta
 Tyylilaji: rap
 Levy-yhtiö: Ranka Recordings Spinefarm
Ritarikunnan muut julkaisut
| Ceedeeeepee 2000 | Saranat avaavat sanat 2001 | Sanat tavaraa vastaan 2002 |
Saranat avaavat sanat on rap-yhtye Ritarikunnan 18. kesäkuuta 2001 julkaistu ensimmäinen studioalbumi. Sen julkaisi Spinefarmin alaisuudessa toimiva Ranka Recordings.
Singlet

Albumilta julkaistiin singlet "Mä en jaksa/Me tehään", "Arvaa ketkä/Tilanteen tasalla/Yritys ja erehdys", sekä maxisingle "Kuka sua kuskaa/Joojoojoo osa 2/Klassikkomatskuu". "Mä en jaksa/Me tehään" nousi vuoden 2001 alussa Suomen virallisen siglelistan sijalle 11. Single oli listalla yhteensä 10 viikkoa ollen parhaimmillaan sijalla 4. Single "Yritys ja erehdys" nousi myös listalle vuonna 2002 ollen parhaimmillaan sijalla 7.
Kappaleet

Tku 10! (1:24)
Me tehää (5:20)
Yritys ja erehdys (3:26)
Nollatoleranssi (3:52)
Kuka sua kuskaa (mukana Kapteeni Jukka & Antti Nopsajalka) (3:54)
Maariankatu dub (6:07)
Meiän pihalla (3:42)
Tilanteen tasalla (3:14)
Klassikkomatskuu (mukana Didier) (5:13)
Mä en jaksa (4:06)
Arvaa ketkä (4:20)
Mediheli (3:54)
Sinä päivänä ku jäbä sai nimensä (1:39)
Paras / Pahin (3:29)
Joo joo osa 2 (mukana Hannibal Stark, Herra Soppa, TKK & Myyrä) (20:15)
Aiheesta muualla

Albumin arvostelu Soundi.fi[vanhentunut linkki] -sivustolla
Albumin tiedot Meteli.net -sivustolla
Róbert Petrovický

| Róbert Petrovický |
| --- | --- |

Henkilötiedot
Syntynyt: 26. lokakuuta 1973 (ikä 50) Košice, Tšekkoslovakia
Kansalaisuus:   Slovakia
Jääkiekkoilija
Lempinimi:  Robo
Pelipaikka:  keskushyökkääjä
Maila:  vasen
Pituus:  180 cm
Paino:  78 kg
Seura
Seura:  Lausanne HC U20
Sarja:  U20-Elit
Tehtävä:  päävalmentaja
Pelaajaura
Pääsarjaura:  1990–2016
Seurat:   HK Dukla Trenčín (CŠL/SloEL)  Hartford Whalers (NHL)  Springfield Indians (AHL)  Dallas Stars (NHL)  Detroit Vipers (IHL)  St. Louis Blues (NHL  Worcester IceCats (AHL)  Tampa Bay Lightning (NHL)  Grand Rapids Griffins (IHL) New York Islanders (NHL)  Chicago Wolves (AHL)  MODO Hockey (SEL)  HC Ambrì-Piotta (NLA)  SCL Tigers (NLA)  ZSC Lions (NLA)  HC Vítkovice (ČEL)  Leksands IF (Allsv.)  KalPa (SM-liiga)  Dinamo Riika (KHL)  HC Kometa Brno (ČEL)  HC Slavia Praha (ČEL) 
NHL-varaus:  9. varaus, 1992 Hartford Whalers
Valmennusura
Vuodet:  2016–
Seurat:   HK Dukla Trencin (SloEL) apuv.  HC Slovan Bratislava (KHL) apuv.  Slovakia U20 pääv.  Lausanne HC (NL) apuv. 
Róbert Petrovický (s. 26. lokakuuta 1973 Košice, Tšekkoslovakia) on slovakialainen pelaajauransa lopettanut jääkiekkoilija, pelipaikaltaan keskushyökkääjä. Hän toimii Lausanne HC:n alle 20-vuotiaiden joukkueen päävalmentajana.
Ura

Petrovickýn pelatessa Slovakiassa hän oli hyökkäävä keskushyökkääjä, joka teki paljon tehopisteitä. Kaudella 1991–1992 hän teki HK Dukla Trenčínin joukkueessa 46 ottelussa 61 tehopistettä ja voitti sarjan mestaruuden. Hän pelasi samalla kaudella nuorten MM-kilpailuissa hyvin, mikä teki hänestä superlupauksen. NHL-seura Hartford Whalers varasi Petrovickýn yhdeksäntenä pelaajana vuoden 1992 varaustilaisuudessa. Myöhemmin samana vuonna hän matkusti Pohjois-Amerikkaan. Hän jäi kuitenkin kauas hänen kohdistetuista odotuksista.
Petrovický pelasi Whalersissa kaksi kautta, joista jälkimmäinen meni lähes kokonaan AHL:ssä farmijoukkue Springfield Indiansissa, jossa hän teki 74 ottelussa 82 tehopistettä. Kaudeksi 1995–1996 hän siirtyi Dallas Starsiin, jossa hän pelasi vain viisi ottelua. Hän pelasi kaudella kolmessa farmijoukkueessa. Kaudeksi 1996–1997 Petrovický siirtyi St. Louis Bluesiin, jossa hän teki 44 ottelussa 19 tehopistettä. Seuraavan kauden hän pelasi kokonaan Worcester IceCatsissa, jossa hän oli 61 tehopisteellään joukkueen toiseksi paras pistemies Michal Handzušin jälkeen.
Petrovický siirtyi kaudeksi 1998–1999 Tampa Bay Lightningiin, mutta juuttui jälleen farmijoukkue Grand Rapids Griffinsiin. Hän pelasi Lightningin organisaatiossa vielä seuraavan kauden, jolla hän sai enemmän vastuuta NHL:ssä. Kauden 2000–2001 Petrovický aloitti New York Islandersin organisaatiossa, mutta siirtyi kesken kauden ruotsalaiseen Modoon.
Kaudeksi 2001–2002 Petrovický siirtyi sveitsiläiseen HC Ambrì-Piottaan, jossa hän teki 38 ottelussa 48 tehopistettä. Kaudeksi 2003–2004 hän siirtyi SCL Tigersiin, jossa hän pelasi vain 24 ottelua. Tämän jälkeen hän siirtyi ZSC Lionsiin, jossa hän teki 50 pistettä ollen joukkueen toiseksi paras pistemies Randy Robitaillen jälkeen. Kaudella 2005–2006 hän pelasi vain 19 ottelua. Kausi 2006–2007 jäi Petrovickýn viimeiseksi seurassa.
Petrovický aloitti kauden 2007–2008 Tšekin Extraligassa HC Vítkovicessä, mutta siirtyi 11 pelatun ottelun jälkeen Allsvenskanissa pelaavaan Leksandsiin. Seuraavan kauden hän aloitti jälleen Vítkovicessa, josta siirtyi Leksandsiin. Kaudeksi 2009–2010 hän palasi neljän ottelun ajaksi kasvattaseuraansa HK Dukla Trenčíniin, josta hän siirtyi kesken kauden KHL:ssä pelaavaan Dinamo Riikaan. Hän teki 34 pelaamassaan ottelussa 20 tehopistettä.
Lokakuussa 2010 Petrovický siirtyi SM-liigassa pelaavaan KalPaan loppukauden kattavalla sopimuksella. Siihen sisältyi marraskuun maajoukkuetaukoon kestävä molemminpuolinen optio. Petrovický jatkoi KalPassa option jälkeenkin, kun hän jatkoi sopimustaan marraskuussa 2010. Hän pelasi 13 ottelua tehopistein 2+5=7, kunnes Petrovický purki sopimuksensa omasta aloitteestaan joulukuussa 2010. Hän teki joulukuussa loppukauden mittaisen sopimuksen Dinamo Riian kanssa ja teki runkosarjassa 20 ottelussa vaisut tehot 1+2=3. Pudotuspeleissä Petrovický pelasi 11 ottelua ja teki niissä kolme tehopistettä. Kaudeksi 2011–2012 hän siirtyi Tšekin Extraligan HC Kometa Brnoon.
Ura > Maajoukkueura

| Mitalit> Maa:  Slovakia.Miesten jääkiekko.MM-kilpailut  | Mitalit> Maa:  Slovakia.Miesten jääkiekko.MM-kilpailut  | Mitalit> Maa:  Slovakia.Miesten jääkiekko.MM-kilpailut  | Maa:  Slovakia> Miesten jääkiekko. |
| --- | --- | --- | --- |
|  Kultaa | Ruotsi 2002 | jääkiekko |  |
Petrovický edusti Tšekkoslovakiaa alle 18-vuotiaiden EM-kilpailuissa vuonna 1991 (joukkue voitti kultaa) ja nuorten MM-kilpailuissa vuonna 1992. Hän edusti ensimmäistä kertaa Slovakiaa arvoturnauksessa vuoden 1994 Lillehammerin olympialaisissa, joissa hän teki kahdeksassa ottelussa seitsemän tehopistettä. Hän pelasi vuonna 1995 1. divisioonan MM-kilpailuissa. Petrovický edusti Slovakiaa vuoden 1998 Naganon olympialaisissa, joissa hän teki neljässä ottelussa kolme tehopistettä.
Petrovický pelasi vuoden 2001 MM-kilpailuissa. Hän pelasi jo kolmannet peräkkäiset olympialaisensa vuonna 2002 Salt Lake Cityssä. Samana vuonna hän oli voittamassa Slovakian historian ensimmäistä kultamitalia Ruotsin MM-kisoissa, joissa hän teki kaksi tehopistettä. Hän oli Slovakian kapteeni vuoden 2008 Kanadan MM-kisoissa. Hän teki kisoissa tehopisteet 4+2=6 viidessä ottelussa.
Muuta

Petrovickýn pikkuveli Ronald on myös jääkiekkoilija, joka on pelannut yli 300 NHL-ottelua. Hänen poikansa Rayen pelaa Mestistä Joensuun Kiekko-Pojissa.
OSEO

OSEO on Ranskan valtion innovaatiotoimintaa rahoittava organisaatio, jolla on yrityksen juridinen asema.
Sitä rahoittavat Talous- ja työvoimaministeriö sekä Opetus- ja tutkimusministeriö. Sen toiminnan painopiste on pk-yrityksissä. Se auttaa yrityksiä myös kansainvälistymisessä. Se myös antaa takauksia lainoille.
Sen budjetti on 460 miljoonaa euroa. Sillä on 450 työntekijää.
Vuoden 2008 alussa AII-organisaation (engl. Agency for industrial innovation) piti liittyä OSEOoon.
Aiheesta muualla

OSEOn sivusto (Arkistoitu – Internet Archive) (ranskaksi)
OSEBX

OSEBX (Oslo Børs Benchmark Index; Oslo Børs Hovedindeks) on norjalaisen Oslon pörssin osakeindeksi. Siihen kuuluvien noin 50–60 Oslon pörssissä noteeratun yhtiön osakkeen lista tarkistetaan kaksi kertaa vuodessa, marraskuun ja toukokuun 15. päivänä. Uusittu osakelista tulee voimaan vuosittain kesäkuun ja joulukuun alussa.
OSEBX-indeksi esiteltiin alkujaan 23. toukokuuta 2001 käyttäen indeksiluvulle lähtöarvoa 100, joka määrättiin kanta-ajankohdasta joulukuun 31. joulukuuta 1995. Sittemmin, esimerkiksi helmikuun 20. päivää 2016 edeltävän viisivuotiskauden aikana OSEBX-indeksiluvun arvo oli vaihdellut noin välillä 340–660.
Indeksin koostumus

Marraskuun 2015 puolivälin kurssitietojen pohjalta määritelty kevään 2016 OSEBX-osakeindeksin kokoonpano oli seuraava. Taulukossa on listattu mukana olevat yhtiöt (joissain tapauksissa osakesarjat), osakelyhenne ja yrityksen osakkeen indeksipaino prosentteina 15.11.2015. Huom. Joidenkin yritysten norjankielinen oikeinkirjoitus saattaa poiketa allaolevasta, englanninkielisen lähteen mukaisesta kirjoitusasusta.
| Yhtiön nimi | Osakkeen  tunnus | Paino (%) 15> 11.2015 |
| --- | --- | --- |
| Statoil | STL | 15.98 |
| Telenor | TEL | 12.23 |
| DNB | DNB | 11.32 |
| Yara International | YAR | 7.55 |
| Orkla | ORK | 5.96 |
| Norsk Hydro | NHY | 4.64 |
| Royal Caribbean Cruises | RCL | 4.32 |
| Marine Harvest | MHG | 3.99 |
| Gjensidige Forsikring | GJF | 2.77 |
| Schibsted ser. B | SCHB | 2.75 |
| Schibsted ser. A | SCHA | 2.50 |
| Subsea 7 | SUBC | 1.87 |
| TGS-NOPEC Geophysical Company | TGS | 1.75 |
| Storebrand | STB | 1.46 |
| Veidekke | VEI | 1.24 |
| Bakkafrost | BAKKA | 1.17 |
| Tomra Systems | TOM | 1.12 |
| Seadrill | SDRL | 1.04 |
| XXL | XXL | 0.98 |
| Norwegian Air Shuttle | NAS | 0.94 |
| Petroleum Geo-Services | PGS | 0.89 |
| Kongsberg Gruppen | KOG | 0.86 |
| SalMar | SALM | 0.75 |
| Opera Software | OPERA | 0.72 |
| Atea | ATEA | 0.70 |
| Entra | ENTRA | 0.69 |
| Nordic Semiconductor | NOD | 0.68 |
| Det norske oljeselskap | DETNOR | 0.63 |
| AF Gruppen | AFG | 0.61 |
| DNO | DNO | 0.59 |
| Aker Solutions | AKSO | 0.55 |
| Prosafe | PRS | 0.54 |
| Olav Thon Eiendomsselskap | OLT | 0.48 |
| BW LPG | BWLPG | 0.46 |
| Aker | AKER | 0.45 |
| Europris | EPR | 0.44 |
| IDEX | IDEX | 0.44 |
| REC Silicon | REC | 0.36 |
| Ekornes | EKO | 0.30 |
| Avance Gas Holding | AVANCE | 0.29 |
| ABG Sundal Collier Holding | ASC | 0.29 |
| Stolt-Nielsen | SNI | 0.26 |
| Wilh. Wilhelmsen | WWASA | 0.26 |
| Scatec Solar | SSO | 0.23 |
| Wilh. Wilhelmsen Holding ser. A | WWI | 0.23 |
| Multiconsult | MULTI | 0.22 |
| Kongsberg Automotive | KOA | 0.21 |
| Thin Film Electronics | THIN | 0.21 |
| Norwegian Property | NPRO | 0.20 |
| Frontline | FRO | 0.19 |
| Wilh. Wilhelmsen Holding ser. B | WWIB | 0.16 |
| Golden Ocean Group | GOGL | 0.14 |
| American Shipping Company | AMSC | 0.13 |
| Photocure | PHO | 0.08 |
| Weifa | WEIFA | 0.08 |
| Biotec Pharmacon | BIOTEC | 0.06 |
| Q-Free | QFR | 0.05 |
| Nordic Nanovector | NANO | 0.05 |
Saksan Grand Prix 2008

|  Saksan Grand Prix 2008  |
| --- | --- |
 10. osakilpailu 18 osakilpailusta kaudella 2008. 

Päivämäärä:  20. heinäkuuta 2008
Sijainti:  Hockenheimring, Hockenheim, Saksa
Ratatyyppi:  Moottorirata
Radan pituus:  4,574 km
Kilpailun pituus:  67 kierrosta, 306,458 km
Sää:   Puolipilvinen
Paalupaikka
Kuljettaja:   Lewis Hamilton   (McLaren)
Paaluaika:  1.15,666
Palkintokoroke
Voittaja:   Lewis Hamilton   (McLaren)
Toinen:   Nelson Piquet Jr.   (Renault)
Kolmas:   Felipe Massa   (Ferrari)
Nopein kierros
Kuljettaja:   Nick Heidfeld   (BMW Sauber)
Kierrosaika:  1.15,987 (kierroksella 52)
Saksan Grand Prix 2008 (virallisesti Formula 1 Grosser Preis Santander von Deutschland 2008) oli Formula 1 -kauden 2008 10. osakilpailu, joka ajettiin 20. heinäkuuta  Hockenheimringin moottoriradalla Hockenheimissa. Kilpailun voitti Lewis Hamilton.